ORDE do 6 de abril de 2004 pola que se modifica a Orde do 23 de febreiro de 2004 pola que se establece a convocatoria pública para a participación na programación de cursos de carácter presencial e a distancia do Plan autonómico de formación de formadores de formación ocupacional correspondente ao exercicio do ano 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 22/04/2004

Con data 10 de marzo de 2004 publicouse no Diario Oficial de Galicia a Orde do 23 de febreiro de 2004 pola que se establece a convocatoria pública para a participación na programación de cursos de carácter presencial e a distancia do Plan autonómico de formación de formadores de formación ocupacional correspondente ao exercicio do ano 2004.
Á vista da necesidade de adaptar a oferta de programación recollida no anexo I da Orde do 23 de febreiro ás necesidades reais de cada provincia e á dispoñibilidade de locais axeitados para a súa impartición, procede modificar a programación recollida no anexo I da citada orde e modificar ademais certos aspectos procedementais da orde co fin de conseguir unha maior eficacia na organización e xestión dos cursos.
Consecuentemente con todo o anterior, en exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 212/2003, do 3 de abril,
DISPOÑO:
Artigo único.
Primeiro.-Modifícase o artigo 6 da Orde do 23 de febreiro de 2004 que quedará redactado como segue.
«Artigo 6º.-Requisitos e criterios de selección de alumnos aspirantes os cursos da modalidade presencial.
1. Requisitos de titulación.
Os aspirantes deberán posuír a titulación académica e/ou a capacitación profesional exixida nos certificados de profesionalidade. No caso de non existir programas seguiranse os criterios que establezan os servizos competentes.
2. Os criterios para o acceso aos cursos que se convocan nesta orde serán os seguintes, por orde de prelación e con carácter excluínte:
* Unidades de competencia 397 e 402.
1º Docentes que estean impartindo ou impartisen cursos do Plan FIP no ano 2004 e que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
2º Docentes de escolas obradoiro, casas de oficios e talleres de emprego participantes en proxectos que se desenvolvan ou finalicen no ano 2004 e que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
3º Docentes que impartisen cursos do Plan FIP outros anos que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
4º Docentes de escolas obradoiro, casas de oficios e talleres de emprego que impartisen docencia outros anos e que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
5º Docentes do Plan FIP ou de escolas obradoiro, casas de oficios ou talleres de emprego que non estean en ningún dos casos anteriores.
6º Outros docentes dos subsistemas de formación profesional.
* Unidades de competencia 408 e 409.
1º Docentes que estean impartindo ou impartisen cursos do Plan FIP no ano 2004 e que teñan feito ou convalidado o curso de metodoloxía didáctica de
150 horas ofertado pola Consellería de Asuntos Sociais, Emprego e Relacións Laborais en anos anteriores.
2º Docentes de escolas obradoiro, casas de oficios e talleres de emprego participantes en proxectos que se desenvolvan ou finalicen no ano 2004 que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
3º Docentes que impartisen cursos do Plan FIP outros anos que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
4º Docentes de escolas obradoiro, casas de oficios e talleres de emprego que impartisen docencia outros anos e que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
5º Docentes do Plan FIP ou de escolas obradoiro, casas de oficios ou talleres de emprego que non estean en ningún dos casos anteriores.
6º Outros docentes dos subsistemas de formación profesional.
3. Para establecer a orde de prelación dos candidatos para cada un dos colectivos especificados no punto anterior, no caso de que o número de aspirantes sexa superior ao de prazas ofertadas, valoraranse os seguintes aspectos:
a) Pertenza ao catálogo de expertos da Xunta de Galicia: 15 puntos.
b) A experiencia profesional durante os últimos dez anos na especialidade ou especialidades nas que o aspirante imparte ou pretenda impartir cursos, valorándose con tres puntos cada ano acreditado.
c) A impartición de cursos de formación ocupacional, valorándose por cada cincuenta horas impartidas un punto, sempre que o curso sexa do Plan FIP ou dos impartidos en escolas obradoiro, casas de oficios e talleres de emprego, acreditada a través de certificación do responsable das entidades impartidoras na que se faga constar a denominación dos cursos, datas de impartición, número de horas impartidas e programación á que corresponde.
d) A impartición de cursos de formación continua, valorándose por cada cincuenta horas impartidas un punto, sempre que o curso fora realizado ao amparo dos acordos nacionais de formación continua, acreditada a través da certificación do responsable da entidade impartidora, na que se faga constar a denominación da acción formativa, datas de impartición, número de horas impartidas, número de plan e ano de convocatoria.
e) En caso de empate coa puntuación obtida nas alíneas b), c) e d) terán preferencia os aspirantes que teñan maior puntuación na alínea c).
4. Para a asistencia aos cursos monográficos será requisito imprescindible ter experiencia docente na impartición de cursos incluídos nos plans de formación ocupacional da Xunta de Galicia e ter realizado algunha unidade de competencia do certificado de profesionalidade da ocupación formador ocupacional ou o curso de metodoloxía didáctica de 150 horas. Na selección dos asistentes terase en conta a experiencia profesional, de acordo cos criterios sinalados nas alíneas b), c) e d) do punto anterior.
No caso de que queden prazas vacantes, unha vez aplicados os criterios recollidos neste artigo, poderán acceder á impartición de cursos monográficos docentes de calquera dos outros dous subsistemas de formación profesional.
Segundo.-Modifícase o artigo 7 da Orde do 23 de febreiro de 2004 que quedará redactado como segue.
«Artigo 7º.-Requisitos e criterios de selección de alumnos aspirantes os cursos da modalidade a distancia:
1. Requisitos de titulación.
Os aspirantes deberán posuír a titulación académica e/ou a capacitación profesional exixida nos certificados de profesionalidade. No caso de non existir programas seguiranse os criterios que establezan os servizos competentes.
2. Nesta modalidade será requisito imprescindible ter coñecementos mínimos de informática e Internet, así como dispoñer dunha conta de correo electrónico e acceso a un ordenador con conexión a Internet de alta velocidade.
Os interesados en participar nas accións formativas a distancia deberán indicar o correspondente enderezo de correo electrónico no punto enderezo (datos persoais) da solicitude no modelo normalizado que se publica como anexo II desta orde.
Os requisitos mínimos do ordenador usuario serán os seguintes:
* Procesador a 200 Mhz ou máis.
* 64 MB Ram.
* Pantalla configurada a 800 x 600 píxeles, 16 bits de profundidade de cor.
* Altofalantes.
* Tarxeta de audio.
* Tarxeta de vídeo con 4 mb de Ram.
* Navegador Internet Explorer 5.0 ou superior.
* Macromedia shockwave flash 8.0 ou superior ou Flash Player 6 ou superior (descarga gratuíta).
* Adobe Acrobat 4.0 ou superior (descarga gratuíta).
* Conexión a Internet (imprescindible de banda ancha).
* O explorador debe ter habilitada a máquina virtual de Java.
3. Os criterios para o acceso aos cursos que se convocan nesta orde serán os seguintes, por orde de prelación e con carácter excluínte:
* Unidades de competencia 397 e 402.
1º Docentes que estean impartindo ou impartisen cursos do Plan FIP no ano 2004 e que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
2º Docentes de escolas obradoiro, casas de oficios e talleres de emprego participantes en proxectos que se desenvolvan ou finalicen no ano 2004 e que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
3º Docentes que impartisen cursos do Plan FIP outros anos que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
4º Docentes de escolas obradoiro, casas de oficios e talleres de emprego que impartisen docencia outros anos e que non teñan feito nin convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
5º Docentes do Plan FIP ou de escolas obradoiro, casas de oficios ou talleres de emprego que non estean en ningún dos casos anteriores.
6º Outros docentes dos subsistemas de formación profesional.
7º Calquera outra persoa interesada.
* Unidades de competencia 408 e 409.
1º Docentes que estean impartindo ou impartisen cursos do Plan FIP no ano 2004 e que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
2º Docentes de escolas obradoiro, casas de oficios e talleres de emprego participantes en proxectos que se desenvolvan ou finalicen no ano 2004 que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
3º Docentes que impartisen cursos do Plan FIP outros anos que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
4º Docentes de escolas obradoiro, casas de oficios e talleres de emprego que impartisen docencia outros anos e que teñan feito ou convalidado o curso de metodoloxía didáctica de 150 horas ofertado pola Consellería de Asuntos Sociais, Emprego e Relacións Laborais en anos anteriores.
5º Docentes do Plan FIP ou de escolas obradoiro, casas de oficios ou talleres de emprego que non estean en ningún dos casos anteriores.
6º Outros docentes dos subsistemas de formación profesional.
4. Para establecer a orde de prelación dos candidatos para cada un dos colectivos especificados no punto anterior, no caso de que o número de aspirantes sexa superior ao de prazas ofertadas, valoraranse os seguintes aspectos:
a) Pertenza ao catálogo de expertos da Xunta de Galicia: 15 puntos.
b) A experiencia profesional durante os últimos dez anos na especialidade ou especialidades nas que o aspirante imparte ou pretenda impartir cursos, valorándose con tres puntos cada ano acreditado.
c) A impartición de cursos de formación ocupacional, valorándose por cada cincuenta horas impartidas un punto, sempre que o curso sexa do Plan FIP ou dos impartidos en escolas obradoiro, casas de oficios e talleres de emprego, acreditada a través de certificación do responsable das entidades impartidoras na que se faga constar a denominación dos cursos, datas de impartición, número de horas impartidas e programación á que corresponde.
d) A impartición de cursos de formación continua, valorándose por cada cincuenta horas impartidas un punto, sempre que o curso fora realizado ao amparo dos acordos nacionais de formación continua, acreditada a través da certificación do responsable da entidade impartidora, na que se faga constar a denominación da acción formativa, datas de impartición, número de horas impartidas, número de plan e ano de convocatoria.
e) En caso de empate coa puntuación obtida nas alíneas b), c) e d) terán preferencia os aspirantes que teñan maior puntuación na alínea c)».
Terceiro.-Modíficase o artigo 8 da Orde do 23 de febreiro de 2004 que quedará redactado do xeito seguinte:
«Artigo 8º.-Resolución.
1. A selección definitiva dos alumnos asistentes aos cursos, que como mínimo deberá ser publicada, xunto coas puntuacións obtidas, no taboleiro de anuncios da correspondente delegación provincial, realizarase por resolución do director xeral de Formación e Colocación, no caso da modalidade a distancia, e do/a respectivo/a delegado/a provincial da Consellería de Asuntos Sociais, Emprego e Relacións Laborais, na modalidade presencial. Estas resolucións realizaranse no prazo de seis meses contados desde o día seguinte ao da publicación desta orde,
notificándoselles persoalmente aos interesados. Transcorrido o citado prazo sen que recaese resolución expresa, esta entenderase desestimatoria.
2. Contra as resolucións dos delegados provinciais (modalidade presencial) e do director xeral de Formación e Colocación (modalidade a distancia) poderá interpoñerse recurso de alzada ante a conselleira de Asuntos Sociais, Emprego e Relacións Laborais, no prazo dun mes, contado a partir do día seguinte ao da súa notificación».
Cuarto.-Modifícase o anexo I da Orde do 23 de febreiro de 2004 no sentido seguinte:
a) O curso LU-1 queda así:
LU-1UC-409Novembro/Lugo
mañás
b) O curso LU-M-2 queda así:
LU-M-2Confección de materialDecembro/Lugo
didáctico con Word emañás
Power Point
c) Debe suprimirse o seguinte curso:
LU-M-1Técnicas de comunicaciónNovembro/Lugo
oralmañás
Quinto.-O número de prazas dispoñibles para as unidades de competencia na modalidade a distancia será de 150 horas por cada unidade.
Sexto.-Esta modificación non afecta o prazo establecido na do 23 de febreiro de 2004 para a presentación de solicitudes.
Disposicións derradeiras
Primeira.-Autorízase o director xeral de Formación e Colocación para ditar, no ámbito das súas competencias, as resolucións e instrucións necesarias para o desenvolvemento e execución desta disposición.
Segunda.-Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de abril de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais